

**การจัดการความรู้ (Knowledge Management KM) สำนักงานปลัด อบต.ลาดตะเคียน**

**การลงทะเบียนแรกเกิด**

**ผู้มีสิทธิได้รับเงินอุดหนุน**

1. เด็กที่เกิดตั้งแต่ 1 ตุลาคม 2558 เป็นต้นมา ที่มีคุณสมบัติหากไม่เคยลงทะเบียนมาก่อนให้มายื่นคำขอที่ อบต.ลาดตะเคียน หากเคยลงทะเบียนอยู่แล้วจะได้รับต่อเนื่องจนอายุครบ 6 ปี ไม่ต้องลงทะเบียนใหม่ แต่ถ้าหากไม่เคยลงทะเบียนจะได้รับตั้งแต่ที่ได้รับการพิจารณา (ไม่ได้ย้อนหลัง)

2. เด็กที่เกิดในปีงบประมาณ 2563 (1 ตุลาคม 2562 – 30 กันยายน 2563) มีสิทธิ์ได้รับเงินตั้งแต่เดือนที่เกิด จนอายุครบ 6 ปี แต่หากไม่มาลงทะเบียนในเวลาที่กำหนดให้ได้รับเงินตั้งแต่เดือนที่พิจารณา

**สามารถยื่นเอกสารได้ตั้งแต่วันที่ 1 มิถุนายน 2563 ถึง 18 กันยายน 2563**

**เอกสารที่ต้องยื่นประกอบลงทะเบียน**

1. สำเนาบัตรประชาชนมารดา หรือ บิดา หรือผู้ปกครอง ที่เลี้ยงดูเด็กแรกเกิด

2. สำเนาทะเบียนบ้านมารดา หรือ บิดา หรือผู้ปกครอง ที่เลี้ยงดูเด็กแรกเกิด

3. สำเนาสมุดบันทึกสุขภาพแม่และเด็ก

4. สูติบัตรเด็กแรกเกิด

5. สำเนาสมุดบัญชีเงินฝากของผู้ที่ขอรับเงินอุดหนุน ธนาคารกรุงไทย ออมสิน ธกส. เท่านั้นหากมีบัญชีแบบพร้อมเพย์ได้ทุกธนาคาร

**คุณสมบัติผู้ที่จะลงทะเบียน**

1. เป็นหญิงตั้งครรภ์ หรือมารดา หรือ บิดา หรือผู้ปกครอง ที่เลี้ยงดูเด็กแรกเกิด มีสัญชาติไทย

2. อยู่ในครัวเรือนที่มีรายได้น้อย คือมีรายได้เฉลี่ยไม่เกิน 100,000 บาท/คน/ปี

3. ไม่เป็นผู้ที่ได้รับสวัสดิการของรัฐหรือรัฐวิสาหกิจ หรือไม่อยู่ในความดูแลของรัฐ

ตามที่ได้มีมติคณะรัฐมนตรีเมื่อวันที่ 26 มีนาคม พ.ศ.2562 เรื่อง การขยายระยะเวลาจาก 3 ปี เป็น 6 ปี และขยายฐานรายได้กลุ่มเป้าหมาย จาก 30,000 บาท/คน/ปี เป็น 100,000 คน/ปี